mteb/MultiEupSlovakGenderClassification huggingface dataset:
Vážený pán predsedajúci, dlhé roky platilo, že stredná trieda má u nás postavenie v Európskej únii ako veľmi vitálna súčasť spoločnosti. Toto všetko sa ale zmenilo. Zmenilo sa veľmi rýchlo a vplýva na to viacero faktorov. Tie najznámejšie sú vysoká inflácia, ktorá priamo tlačí na ceny, ktorá tlačí na to, že ľudia nemajú možnosti splácať hypotéky, splácať lízingy, a to všetko sú faktory, ktoré nám vlastne postupne eliminujú našu vitálnu strednú triedu.  Špeciálnou časťou strednej triedy, ak dovolíte, alebo špeciálne postavenie v strednej triede majú práve ženy. Budem hovoriť nielen o ženách v mojej krajine, na Slovensku, ale všeobecne o ženách v členských štátoch Európskej únie, pretože ženy sú veľmi silným pilierom našej spoločnosti. Ženy sú týmto postihnuté ešte omnoho viac, pretože častokrát pracujú v povolaniach, ako sú učiteľky, zdravotné sestry alebo úradníčky. A práve tieto povolania sú veľmi zásadne postihnuté nedostatkom financií, sú podfinancované, a preto tieto ženy, napriek tomu, že doma ich čaká, ako sa hovorí, ďalšia práca, starostlivosť o rodinu a o deti, nemajú možnosti lepšieho rozvoja. Takže chcem poprosiť Komisiu, aby v tomto zmysle myslela pri stanovení pravidiel pre strednú triedu najmä na ženy, ktoré sú veľmi dôležitou súčasťou.
Vážená pani predsedajúca, ja rozumiem, že nové genomické techniky majú svoje nesporné výhody, urýchľujú proces šľachtenia a sú viazané na špecifické modifikácie genómu organizmov.  Nerozumiem ale jednej veci: ako pri zavádzaní takýchto nových organizmov do praxe môžeme úplne rezignovať na hodnotenie rizík. Hovoríme, že sú natoľko bezpečné, že ich nepotrebujeme označovať a odlišovať od konvenčných produktov. Dokonca rezignujeme na schopnosť ich dosledovať, prípadne stiahnuť v prípade, že sa ukáže, že sú škodlivé. Nerozumiem, ako farmári môžu akceptovať rámec, ktorý smeruje k ďalšej vyššej produkcii, a tým pádom nižším cenám, ktorý ich tlačí do intenzívnych monokultúr a v konečnom dôsledku ich chytí do pasce patentovaného osiva, ktoré nebudú vedieť rozoznať od toho konvenčného. Tým, že hovoríme, že tieto produkty nechceme označovať a budeme ich miešať s konvenčnými, my oberáme o možnosť rozhodnúť sa konzumentov. A tých, ktorí s takýmto prístupom nesúhlasia, odkazujeme na drahšiu alternatívu organického hospodárstva.  Kvalitné, bezpečné a cenovo dostupné potraviny, to bol doposiaľ rámec európskeho poľnohospodárstva a naozaj nerozumiem, prečo naňho rezignujeme. Tento návrh, tak, ako stojí, je zle pripravený, je potenciálne nebezpečný a ja budem proti nemu hlasovať.
Vážená pani predsedajúca, Slovensko patrí medzi krajiny s vážnym problémom energetickej chudoby. Príliš veľa luďí je nútených kúriť v jednej miestnosti a kúriť prakticky čímkoľvek, pretože plyn je pre nich príliš drahý. A súčasné zvýšenie cien plynu a elektriny situáciu ešte zhorší. Stačilo, aby Putin pritiahol kohútik, a máme v Európe problém. Najviac tí najzraniteľnejší. Problémom je aj prepojenie cien plynu a elektriny. Musíme zmeniť nastavenie trhu s elektrinou a okamžite pomôcť najzraniteľnejším. Ale rýchla záplata problém dlhodobo nevyrieši. Skutočným riešením je energetická efektivita a zelená energia. Efektívnejšie budovy znamenajú nielen menšie účty za energiu, ale aj zamestnanosť, čistejšie ovzdušie a ochranu klímy. Zelená energia znamená navyše energetickú nezávislosť od režimov, ako je ten Putinov. Slnko, vietor či geotermálna energia už patria medzi najlacnejšie. Aj preto ma šokujú nezmyselné dotácie do fosílneho plynu, ako je tá na plynové kotlíky pre domácnosti na Slovensku. Skutočným riešením je aj klimatická dividenda. Peniaze za emisné povolenky majú ísť ľuďom, nie znečisťovateľom. Podporiť zelené riešenia a inovácie.
Pani predsedajúca, hovorí sa, že voda je ropou budúcnosti. Slovensko sa hrdí, že sme tak povediac Kuvajtom vody. Napriek tomu sa k nej správame tak, akoby na nej nezáležalo. Nielen na Slovensku, ale naprieč Európou. Rámcová smernica o vodách má v týchto dňoch 20 rokov a už 20 rokov čakáme na to, kedy ju členské štáty vrátane Slovenska poriadne začnú uplatňovať. Na jednej strane hovoríme o ochrane vody, na druhej ju až príliš často ohrozujeme. A pritom nejde len o vodu ako takú. Ohrozujeme množstvo druhov rastlín, živočíchov, aj sami seba. Kde je problém? Podceňujeme dosahy zmeny klímy. Väzníme vodu v betóne, a to aj v územiach Natura 2000. Robíme z nej polievku mikroplastov plnú nebezpečných chemikálií, ako sú PFAS, ktoré často ani nemeriame. Je jej menej, a je v nej menej života. Tento smutný stav nie je preto, že by sme mali zlé zákony. Rámcová smernica o vode je stále aktuálna a netreba ju meniť. Naše vlády ju poriadne nevymáhajú. Predbežná opatrnosť, znečisťovateľ platí sú často ignorované a nahradené výnimkami pre znečisťovanie.  Preto by som bol veľmi rád keby Európanky dostali pod...
Za lepšou prácou, vyššími mzdami či lepším bývaním sa ľudia sťahujú stovky rokov do miest. Ak ich teraz na dlh budeme motivovať k návratu, môžeme sa dostať do problémov v časoch, keď nám v EÚ budú verejné zdroje chýbať nielen na udržiavanie štátom vytvorených pracovných miest, ale aj na sanáciu dnešných kríz, demografického vývoja či klimatických zmien.
Vážený pán predsedaujúci, neposlušný Orbán, neposlušné Maďarsko. V roku 1960 v Kongu bol demokraticky zvolený prvý premiér Patrice Lumumba. Bol neposlušný. Chcel nadviazať vzťahy so Sovietskym zväzom. Za pomoci CIA, Francúzska a Belgicka bol zavraždený a rozpustený v kyseline sírovej. Bol dosadený diktátor Mobutu Sese Seko Kuku Ngbendu Wa Za Banga, a ten už bol poslušný a vládol v Kongu 30 rokov. Dnes už máme iné metódy, ako prinútiť Maďarsko, aby bolo poslušné. Odobrať rotujúce predsedníctvo a zmraziť finančné prostriedky. Ale v princípe je to to isté. Rozpustiť pána Orbána a stranu Fidesz v kyseline sírovej a dosadiť tam svojho poslušného diktátora.  Prajem pánu Orbánovi z príležitosti jeho dnešných 60-tych narodenín veľa šťastia a zdravia.
Vážený pán predsedajúci, všetci chceme poraziť Rusko. Dodávame zbrane,  Prvá: Kedy to Rusko porazíme? O mesiac, o rok, o dva, o desať. Putin odpovedal jasne: nikdy. Aj pán Biden by mal dať jasnú odpoveď kedy, aspoň približne. Druhá legitímna otázka je: A čo keď to Rusko neporazíme? Čo bude potom? Toto sú dve dôležité otázky, ktoré zaujímajú Slovákov a ktoré zaujímajú občanov Európy. Je potrebné dať na nich odpoveď.  Západoeurópske krajiny snívajú svoj historický sen: poraziť Rusko. Sny sú nádherná vec.
Oproti minulému obdobiu hovoríme o dvojnásobnom navýšení financií. Je to pozitívny posun. No chcel by som zdôrazniť, že ide o zníženie oproti pôvodnému komisnému návrhu o 18 miliónov eur a o výrazne nižšie financovanie, než žiadal pre program Európsky parlament. V európskych pomeroch a v rámci celkového finančného rámca je 18 miliónov eur relatívne malá suma, no v programe LIFE nie. Za takmer rovnakú čiastku necelých 17 miliónov eur rieši Slovensko integrovaný projekt LIFE Dokončenie sústavy Natura 2000 v trvaní do roku 2030. Za tieto relatívne malé peniaze musia LIFE projekty realizovať relatívne veľké veci a, bohužiaľ, sa musia potýkať s inými, a omnoho vplyvnejšími, európskymi politikami, ktoré často ohrozujú ciele projektu. Slovenský integrovaný projekt pre územia Natura zastrešuje aj obnovu rašelinísk, ochranu lesov a zlepšovanie stavu biotopov pre vysoko ohrozené druhy, ako sú tetrov, hlucháň či korytnačka močiarna. Hlucháň je druh, ktorého na Slovensku na mnohých miestach vyhubili rozsiahle lesnícke praktiky, dodnes považované za udržateľné lesné hospodárenie. Kvôli neschopnosti či neochote Slovenska zastaviť pokles jeho populácie nás nakoniec zobrala Európska komisia na súd. Výrazne dotovaná výsadba porastov eukalyptu a borovice v biotope rysa španielskeho bol jedným z hlavných dôvodov, prečo bol tento druh takmer vyhubený. Jeho populáciu sa podarilo zachrániť sériou LIFE projektov realizovaných od roku 1994 bojujúcich aj proti zle nastavenej zalesňovacej politike na Pyrenejskom polostrove. Veľmi fandím programu LIFE, veľmi si vážim prácu predkladateľov, obdivujem víťazné projekty a dosiahnuté výsledky, no samotné projekty LIFE nedokážu priniesť systematickú zmenu. Veľmi by pomohlo, keby ostatné sektorové politiky bohato dotované z verejných zdrojov zobrali na vedomie, že čelíme klimatickej kríze a drastickej strate biodiverzity, a začali konzistentne prispievať k zlepšeniu tohto stavu. Ide o život.
Vážený pán predsedajúci, najväčší výrobca hnojív na Slovensku a zároveň jeden z najväčších v Európe Duslo Šaľa odstavil v auguste svoju prevádzku. Oficiálnym dôvodom bola revízia a prípadné opravy, ale výrobu podnik doteraz neobnovil. V dôsledku vysokých cien plynu a elektriny, ale najmä chýbajúcej pomoci zo strany Únie a našej vlády, a aj zlých zákonov je totiž výrobu obnoviť naozaj ťažké. Takých chemických podnikov, ktoré odstavili svoju výrobu, je ale v Európe veľa kvôli pokračujúcej vojne na Ukrajine, našim sankciám a ruským protiopatreniam. Veľká časť výroby čpavku a minerálnych hnojív v Európe prakticky zastala. V niektorých štátoch únie prestali farmári nakupovať hnojivá. V iných ešte síce nakupujú, ale za obrovské ceny, ktoré majú devastačný vplyv na ich konkurencieschopnosť. Táto situácia si od nás naozaj vyžaduje zodpovedný prístup, inak ohrozíme našu potravinovú, ale aj celosvetovú potravinovú bezpečnosť. Musíme nájsť účinné riešenia na zabezpečenie zníženia cien hnojív a podniknúť kroky na diverzifikáciu ich dodávok. Európska únia potrebuje preto novú stratégiu, ktorá našu výrobu hnojív a následne aj naše poľnohospodárstvo urobí menej závislou od vonkajších faktorov a dodávateľov a našich farmárov menej závislých od využívania minerálnych hnojív.
To, čo sa dosiahlo v rámci tejto legislatívy, sme dosiahli spolu. Dosiahli sme to, že život 100 miliónov ľudí so zdravotným postihnutím v Európe sa aspoň o niečo zlepší. Je to však naozaj len prvý krok na ceste k zrovnoprávneniu a odstráneniu všetkých foriem diskriminácie voči ľuďom so zdravotným postihnutím. Nás ešte čaká veľmi veľa práce. Dovoľte mi, aby som sa v tejto chvíli poďakovala všetkým tieňovým spravodajcom za ich spoluprácu, belgickému predsedníctvu a Komisii. Bola to naozaj spolupráca, ktorá sa len tak nevidí.
Ďalším bodom rokovanie je správa, ktorú predklá Isabel Santos,  v mene Výboru pre zahraničné veci, o správe Komisie o Albánsku za rok 2021 [ A ako prvá vystúpi v rozprave práve spravodajkyňa pani Isabel Santos na 4 minúty.
Pán predsedajúci, vážený pán komisár, hovoriť o akýchkoľvek opatreniach v oblasti boja proti klimatickým zmenám bez toho, aby sme hovorili o veľmi dobrej stratégii v oblasti lesníctva, je v podstate trestuhodné. A situácia v oblasti lesníctva je veľmi dramatická a zhoršuje sa. Nielen preto, že ceny dreva ako komodity sa v dôsledku neustále zvyšujúceho dopytu stále zvyšujú a stále narastajú, ale lesy v letných obdobiach decimujú obrovské suchá. Zároveň, ich decimujú požiare. Klimatické zmeny vplývajú negatívnym spôsobom nielen na odolnosť lesov proti samotným požiarom, ale aj na perspektívu produkcie dreva v nadchádzajúcich rokoch. A práve preto dlhodobo pripomíname, že správu lesných ekosystémov je nutné zlepšovať a prispôsobovať moderným výzvam. Európska stratégia v oblasti lesného hospodárstva musí stavať na existujúcich základoch a zahŕňať ochranu a obnovu biodiverzity a lesných ekosystémov, založených na princípoch trvalo udržateľného lesníctva, a podloženú jasnými ukazovateľmi a indikátormi. Rovnako dôležité je, aby nová stratégia lesného hospodárstva bola v súlade so stratégiou biodiverzity do roku 2030. Podľa môjho názoru si to vyžaduje, aby sme sa bezpodmienečne zaviazali k prísnej ochrane našich najcennejších starých porastov a pralesov. A v rámci tohto úsilia by sme mali tiež preskúmať, ako stimulovať a zvýšiť financovanie tohto odvetvia, a ako udržateľným spôsobom využívať aj primerané služby v rámci ekosystému.
Vážený pán predsedajúci, nemyslím si, že niekto chce zničiť Zelenú dohodu, že niekto chce zničiť Európu, to nie je pravda. Jednoducho  Ale čo je dôležité: dôležité je to, že posledný krát vystupujem v tomto Parlamente a želal by som celému Parlamentu, celému svetu, celej Európe, na Ukrajine, Rusom a Ukrajincom želal by som im mier, a z toho dôvodu, dovoľte mi, dovoľte mi vypustiť holubicu mieru na znak toho, že Európa potrebuje mier Give peace a chance. We need peace. All of Europe needs peace.
Vážený pán predsedajúci, sankcie na ruského agresora nielenže majú zmysel, ale majú aj podstatný vplyv. Dáta ukazujú, že bilaterálny obchod s Ruskom klesol pod dve percentá. Dovoz klesol z 9,6 % na 1,7 % a vývoz na menej ako polovicu. Ak niekto bude tvrdiť, že Rusko sankcie nepoškodili, mali by sme sa opýtať, prečo nakupujú zbrane z takej krajiny, ako je Severná Kórea. Ak niekto bude tvrdiť, že zbrojenie nemá konca kraja, všetci môžeme odpovedať, že obranné operácie Ukrajincov aj za našej pomoci oslobodili už takmer polovicu svojho územia od ruských okupantov. Ak chceme pomôcť čo najúčinnejšie oslabiť ruského agresora, musíme sankcie nielen dôsledne realizovať, ale aj rozšíriť, najmä o plyn, jadrové palivo a diamanty. Úlohou je tiež sledovanie dodržiavania týchto sankcií a nájdenie nástrojov na skoré odhaľovanie ich prípadného obchádzania. Nezabúdajme na to, že financie posielané do Ruska končia v rukách kremeľského agresora, ktorý má na rukách krv nevinných ľudí.
Pani predsedajúca, dohoda o právnom štáte je pre Úniu dobrou správou, keďže sa jej podarilo v ťažkých časoch vyhnúť sa politickej kríze. Pri tvorbe rozpočtu však dlhodobo chýba zavedenie hodnoty za peniaze ako podmienky čerpania európskych prostriedkov. Dohoda takmer stroskotala na podmienke dodržiavania pravidiel právneho štátu, ale o tom, či európske peniaze používajú členské štáty efektívne, v Rade ani v Parlamente búrlivá diskusia dodnes nebola. Vyzývam preto Komisiu, aby vypracovala precíznejšie doložky vplyvov a používala kvalitnejšie výsledkové indikátory. Iba s relevantnými hodnoteniami a dátami sa nám totiž podarí minimalizovať plytvanie zdrojmi daňových poplatníkov a alokovať prostriedky do programov s najvyššou pridanou hodnotou. Pekný zvyšok večera z Bratislavy.
Vážený pán predsedajúci, neexistuje národ Bohom vyvolený a neexistuje národ Bohom nevyvolený. Všetci sme Bohom vyvolení, pretože žijeme na jednej planéte Zem. Nikdy sa nikomu nepodarí zničiť historicky ťažko skúšaný židovský národ, ale taktiež sa nikdy nikomu nepodarí zničiť ťažko historicky skúšaný národ Palestíny. Moja otázka znie: Prečo právo na život vo vlastnom štáte doprajeme len židovskému národu? Prečo právo na život vo vlastnom štáte nedoprajeme národu Palestíny? Prečo uplatňujeme dvojitý štandard pri riešení problémov? Všetky útoky na ženy, civilistov, infraštruktúru sú neakceptovateľné, a to z každej strany. Dnes hodnotíme následok, ale neskúmame príčiny. Stotožňujem sa s pánom Borrellom, stotožňujem sa s názorom Ruska a Číny, že základom konečného riešenia je realizácia dvojštátneho riešenia, teda vytvorenia nezávislého Palestínskeho štátu.
Vážený pán predsedajúci, keď diskutujeme o správe kolegu Duranda o európskych voľbách, je veľmi dôležité, aby sme sa držali faktov. Naozaj potrebujeme poctivú diskusiu o týchto voľbách, aby sme z nej vyvodili tie dôležité a poctivé závery. A tá poctivá diskusia musí začať o kontexte. A ten kontext tých volieb bol kontextom kríz, brexitu, migračnej krízy. A v tomto kontexte chcem podčiarknuť, že sme zaznamenali historickú mobilizáciu, historickú účasť v týchto voľbách. Naozaj po dvadsiatich rokoch sa výrazne zvýšila v rámci celej Európskej únie. V mojej vlastnej krajine, na Slovensku, bola tá účasť o 10 % vyššia ako v minulosti. A tá účasť bola mobilizácia proeurópskych síl, populisti nezvíťazili, zvíťazili proeurópske sily, zvíťazila nádej pre budúcnosť európskeho projektu. A je dôležité, aby sme túto nádej udržali aj ďalej. A práve preto potrebujeme čo najskôr spustiť Konferenciu o budúcnosti Európy a diskusiu, poctivú diskusiu s našimi občanmi a voličmi, aby sme ich mobilizovali ďalej v súvislosti s tými ďalšími voľbami, ale aj v súvislosti s tým, prečo tu máme európsky projekt. Európsky projekt je tu pre ľudí. Pandémia nám ukazuje výhody európskeho projektu, pridanú hodnotu fondu obnovy, tak isto diskusia o zdravotnej únii. Toto všetko musí byť agendou Konferencie o budúcnosti Európy, aby sme ďalej mobilizovali voličov a občanov naprieč Európskou úniou v súvislosti s  ďalšími európskymi voľbami. A potrebujeme ísť do tej konferencie s otvorenou mysľou a s otvorenou hlavou, nie s vopred napísanými volebnými pravidlami. Únia je únia občanov, Únia je úniou štátov a potrebujeme zachovať rovnováhu v týchto princípoch aj pri budúcich voľbách, potrebujeme uvažovať o voľbách Európskeho parlamentu tak, aby sme zachovali princíp jednej úrovne europoslanca. Áno, posilňujme prístup k voľbám naprieč Európskou úniu pre všetkých voličov, ale nevytvárajme rôzne triedy a rôzne kategórie v ďalších voľbách. Toto je moja poznámka k nadnárodným zoznamom.
Pán predsedajúci, je dňa 16. 2. 2022, útok na Ukrajinu sa nekoná a to je dobre. Nevieme, čo bude poobede. Včera 15. 2. 2022 veľvyslanec Ukrajiny v parlamente Slovenskej republiky uviedol, čítam: „Ukrajina nemá žiadne informácie o útoku Ruska na Ukrajinu, tak ako o tom hovoria predstavitelia Spojených štátov“,  ďalej pokračuje „takéto vyhlásenia Spojených štátov stoja Ukrajinu pol miliardy dolára každý deň“. Mohol by niekto upozorniť našich amerických priateľov, že dezinformácie nie sú dobré. Nenávisť medzi politikmi sa pomaly prenáša na nenávisť medzi národmi, a toto nie je dobré. Veľký syn poľského národa, pápež Ján Pavol II, 22. 4. 1990 pri návšteve Československa uviedol, čítam: „Studená vojna skončila. Nikto by nemal byť porazený a nikto víťazom, pretože takéto delenie na víťaza a porazeného môže viesť opätovne k nenávisti medzi Východom a Západom“. Ján Pavol II ďalej uvádza „zdravé telo dýcha oboma pľúcami, aj pravými aj ľavými. Pokiaľ je jedna strana pľúc chorá, choré je celé telo“. Ja ako konzervatívny politik sa riadim slovami veľkého syna poľského národa a som za diplomatické riešenie týchto problémov.
Kolegovia, chcete odobrať Maďarsku eurofondy za to, že nedodržiava nejaký právny štát a európske hodnoty? A ja sa vás tu chcem spýtať, kto rozhodol, čo sú to tie európske hodnoty? Vy ste to rozhodli alebo tuto, pán Šimečka to rozhodol, alebo nebodaj Európska komisia rozhodla, čo sú to európske hodnoty? Rozprávate tu o tom, ale pritom sami dobre viete, že je to čisté pokrytectvo. Ide o obyčajnú zámienku tak, ako povedali kolegovia z Maďarska, o ideologický trest za to, že maďarská vláda sa nechce podvoliť liberálnej agende. Presne o toto tu ide. Rozprávate tu o demokracii, ale nikto z vás, nikto z vás nemá ani zďaleka taký mandát, ako má súčasná maďarská vláda, ktorú zvolilo 53 % voličov. Získal tu niekto viac percent? Nezískal. A to je to, čo vám vadí, že maďarská vláda je demokraticky zvolená a presadzuje vlastné hodnoty. Keď rozprávate o demokracii, bol by som veľmi rád, keby ste ju konečne začali aj rešpektovať. A kolegom z Maďarska v mene konzervatívne zmýšľajúcich Slovákov prajem veľa podpory a veľa silných nervov.
Pán predsedajúci, nestotožňujem sa s návrhom uznesenia Európskeho parlamentu vo vzťahu k Maďarsku. Asi niet štátu v Európe, ktorému by sa viac alebo menej nedali vytknúť nedostatky vyplývajúce z článku 2 Zmluvy o fungovaní Európskej únie. Ale vy ste si vybrali Maďarsko, len Maďarsko, prípadne ešte Poľsko. Jednoducho, buďme úprimní. Vám vadí, že napriek rozsiahlej kampani Európskej únie proti pánovi Orbánovi a strane Fidesz sa občania Maďarska rozhodli v slobodných a demokratických voľbách opätovne zvoliť si kresťanskú konzervatívnu vládu. Toto je objektívna skutočnosť a nepopierateľný fakt. Kedves Magyar Barátaim! Tartsatok ki! Idő kérdése, mikor bukik meg a kormány Szlovákiában. Együtt fogunk harcolni a brüsszeli centralista elit ellen. Magyarország és Szlovákia, és lesznek más államok is! Magyarország, fel a fejjel!
Vážený pán predsedajúci, história západoeurópskych krajín je poznačená kolonializmom, otrokárstvom, veľkými ríšami: Rímskou ríšou, Veľkonemeckou ríšou, holokaustom. História krajín východnej Európy a strednej Európy, história krajín Vyšehradskej štvorky je poznačená bojom za dušu národa, za slobodu, za samostatnosť, za vlastné tradície, za vlastné náboženstvo. A mne sa zdá, že v súčasnej dobe Európska únia sa snaží zobrať východo-európskym krajinám ich tradičné hodnoty, zobrať ich kultúru, zobrať ich vnímanie sveta, teda zobrať ich dušu. Nerobte to. Pán Kaczyński ani pán Orbán nie sú xenofóbovia. Oni si len prezentujú dušu svojho národa, svoje tradície, kresťanské tradície, náboženstvo. Vždy bolo na škodu veľkým ríšam, či Rímskej ríši, či Veľkonemeckej ríši alebo habsburskej monarchii, to, keď sa jednotlivým štátom dala ich vlastná duša. Nech sa to nedeje, veď predsa nechcete rozhodovať o tom, aby sme my na Slovensku vychovávali deti tak, ako si to praje Brusel. My vieme, ako máme vychovávať deti. My vieme, aký máme mať vzťah k osobám ináč sexuálne orientovaným. Neberte nám to, pretože to bude mať zlé následky. To je všetko.
Je správne, že sa na európskej úrovni snažíme nasmerovať členské štáty, aby čo najviac využívali všetok ľudský potenciál, ktorý k dispozícii v Európe máme. Niektoré naše vzdelávacie systémy však dlhodobo nedokážu pripraviť množstvo Európanov na pracovný trh, a to aj napriek nedostatku pracovnej sily. Nedokážu im odovzdať zručnosť, ktorá je kľúčom k zamestnaniu. Niektoré členské krajiny jednoducho jednotlivcov nenaučili nič, a tým ich obrali o možnosť zapojiť sa do spoločnosti, budovať demokraciu, využívať príležitosti zelenej či digitálnej transformácie. Inak povedané, nedali im možnosť uplatňovať si svoje práva. Ide najmä o Európanov, ktorí žijú v chudobe a ich práva sú obmedzené už od detstva. Množstvo chudobných občanov Únie je dnes bez práce, a pritom by z nich mohli byť vynikajúci pracovníci v stavebníctve, poľnohospodárstve či v priemysle. Mám napríklad na mysli rómske deti, ktoré vychádzajú zo vzdelávacích systémov bez akýchkoľvek vedomostí, a dokonca aj bez akýchkoľvek praktických zručností len preto, lebo im tu zručnosť nedokázali naše školy odovzdať. Mrháme ich, ale aj našim potenciálom. Toto mrhanie a následná sociálna pomoc nás stojí oveľa viac ako investícia do budovania ich odbornosti či kvalifikácie. Dámy a páni, využime i rok zručnosti na to, aby sme našli dostatok odvahy, aby každý človek vrátane najchudobnejšieho a aj toho Róma, teda v Európe, aby každý človek nadobudol zručnosť, prostredníctvom ktorej sa bude cítiť ako plnohodnotný občan Európskej únie.
Vážený pán predsedajúci, som zo Slovenska, som predsedom strany Slovenský patriot. Strana Slovenský patriot ako jediná strana na Slovensku má v piatom bode svojho volebného programu, a vôbec programových cieľov, uvedené boj proti všetkým formám extrémizmu a hnutiam smerujúcim k potláčaniu základných ľudských práv a slobôd. Netvrdím, že keby každá politická strana si osvojila tento program a dala si to do základných priorít, že by sa dalo predísť tomu, čo sa udialo v Bratislave, ale snáď by to pomohlo. Snáď by to pomohlo viac ako zvolávať rôzne schôdze a rozprávať, o čom si spisovať deklarácie do programu každej politickej strany, tak ako to má politická strana Slovenský patriot, ktorej som predsedom. Na druhej strane sa však musím ohradiť voči určitej časti spektra liberálneho, ktorí sa snažia navodiť situáciu, ako keby Slovensko bolo štát xenofóbov, homofóbov, rasistov: nie je to pravda. Slováci to nemajú v génoch. My sme nikdy neboli strojcami zvrátených ideológií fašizmu, rasizmu, svetových vojen, gilotíny, otrokárstva. Na veľmi krátke obdobie Slovensko malo obdobie rasizmu, fašizmu, ale s tým sme sa dokázali v Slovenskom národnom povstaní rýchlo vysporiadať. Jednoducho chcem tu z tohto miesta prehlásiť, že Slováci nikdy neboli, nie sú ani nikdy nebudú národom extrémistov, homofóbov a rasistov. Konanie jedného poloblázna, kto je, o ktorom ani nevie ...
Než prejdeme k ďalšiemu bodu, tak by som chcel povedať, že pokiaľ ide o to odporúčanie na rozhodnutie predložené výborom AGRI nevzniesť námietky voči delegovanému aktu, ktoré bolo oznámené na začiatku včerajšieho rokovania, neboli v lehote 24 hodín vznesené žiadne námietky. Podľa článku 111 ods. 6 sa preto odporúčanie považuje za schválené a uverejní sa spolu s prijatým textom.